pythainlp/thai_wikipedia_clean_20230101 huggingface dataset:
ในสาธารณรัฐไอร์แลนด์ "ไอแอม... ซาชาเฟียร์ส" เปิดตัวที่อันดับ 3 ทำให้เป็นอัลบั้มชุดที่ 2 ของโนวส์ที่ติด 3 อันดับแรกของที่ประเทศนั้น หลังจากที่ 2 ซิงเกิลแรก "If I Were A Boy" และ "Single Ladies (Put a Ring on It)" ได้รับความนิยมในชาร์ตซิงเกิลของสาธารณรัฐไอร์แลนด์ และการประกาศที่จะเพิ่มรอบของประเทศไอร์แลนด์ไปในการทัวร์คอนเสิร์ตสาขาทวีปยุโรปของโนวส์ใน "ไอแอม... ทัวร์" อัลบั้มก็ได้กลับขึ้นไปอยู่อันดับหนึ่งในชาร์ตอัลบั้มของสาธารณรัฐไอร์แลนด์ ทำให้ "ไอแอม... ซาชาเฟียร์ส" เป็นอัลบั้มชุดที่สองที่ติดอันดับหนึ่งของโนวส์ตามหลังมาจากอัลบั้ม"เดนเจอรัสลีอินเลิฟ"
ในประเทศนิวซีแลนด์ "ไอแอม... ซาชาเฟียร์ส" เปิดตัวอันดับที่ 16 และเมื่อ 2 ซิงเกิลแรกของโนวส์ "If I Were a Boy" และ "Single Ladies (Put a Ring on It)" เริ่มได้รับความนิยมอย่างมาก อัลบั้มก็ได้ขึ้นชาร์ตไปอยู่อันดับสูงสุดที่อันดับ 6 อัลบั้มได้รับรองยอดขายเป็นแพลตินัมหลังจากอยู่ 23 สัปดาห์บนชาร์ต และมียอดขายมากกว่า 15,000 ชุดจากผู้ขายปลีก ยอดขายอัลบั้มยังคงเพิ่มขึ้นเรื่อยๆ เช่นเดียงกันกับหนึ่งในซิงเกิลล่าสุดจากอัลบั้ม "Sweet Dreams" ซึ่งเป็นซิงเกิลแรกจาก"ไอแอม... ซาชาเฟียร์ส" ที่ติดอันดับหนึ่งบนชาร์ตของประเทศนิวซีแลนด์ และด้วยการวางจำหน่ายอีกครั้งของอัลบั้มในรูปแบบ"ฉบับแพลตินัม" ทำให้อัลบั้มขึ้นอันดับสูงสุดอันดับใหม่ อยู่ที่อันดับสามในสัปดาห์ที่ 39 บนชาร์ต
ในประเทศออสเตรเลีย "ไอแอม... ซาชาเฟียร์ส" เปิดตัวที่อันดับ 9 บนชาร์ตและแต่เดิมมีอันดับสูงสุดที่อันดับ 8 อย่างไรก็ตามอัลบั้มก็ได้ขึ้นชาร์ตอีกครั้งและทำสถิติสูงสุดใหม่อยู่ที่อันดับ 3 ในปลายเดือนกันยายน พ.ศ. 2552 ซึ่งเป็นสัปดาห์ที่ 45 บนชาร์ต ส่วนในประเทศไทยอัลบั้มนี้มียอดขายกว่า 8,000 ชุด จนถึงปัจจุบันอัลบั้มนี้มียอดขายมากกว่า 4.7 ล้านชุดทั่วโลก
เอมีล ลูเบ
อักษรไทธรรม
อักษรธรรม
เกาะอัลคาทราซ
เกาะอัลคาทราซ (บางครั้งเรียกว่า อัลคาทราซ หรือ เดอะร็อค) เป็นเกาะเล็ก ๆ ที่ตั้งอยู่กลางอ่าวซานฟรานซิสโก ในแคลิฟอร์เนีย ประเทศสหรัฐอเมริกา เกาะนี้เคยเป็นสถานที่ตั้งประภาคาร ป้อมปราการของกองทัพ และยังเป็นคุกทหารจนถึงปี 1963 หลังจากนั้น เกาะอัลคาทราซก็กลายเป็นสถานที่ท่องเที่ยว
ปัจจุบันนี้ เกาะอัลคาทราซเป็นสถานที่ทางประวัติศาสตร์จากการอนุมัติโดยหน่วยงานอุทยาน แห่งชาติ ที่เป็นส่วนหนึ่งของ "Golden Gate National Recreation Area" และเปิดเป็นสถานที่ท่องเที่ยว นักท่องเที่ยวสามารถไปเยี่ยมชมโดยเรือเฟอร์รี่จากท่าเรือ 33 ใกล้กับ ฟิชเชอร์แมนวาร์ฟ (Fisherman's Wharf) ในซานฟรานซิสโก นอกจากนี้เกาะแห่งนี้ยังได้รับการขึ้นทะเบียนเป็นโบราณสถานของชาติในปี 1986
ชื่อของเกาะได้รับการตั้งขึ้นเมื่อปี 1775 เมื่อนักสำรวจชาวสเปน ฮวน มานูเอล เดอ อยาลา ทำการสำรวจอ่าวซานฟานซิสโก และตั้งชื่อตามขนาดของเกาะว่า ลา อิสลา เดอ ลอส อัลคาทราซ ซึ่งแปลว่า "เกาะแห่งนกกระทุง" เกาะแห่งนี้ไม่เหมาะที่จะอยู่อาศัย เนื่องจากกระแสน้ำทะเล พืชผักที่มีปริมาณน้อยมาก และพื้นดินที่แห้งแล้ง
เนื่องจากเกาะแห่งนี้ตั้งอยู่โดดเดี่ยวกลางอ่าวตามธรรมชาติ ล้อมรอบด้วยน้ำที่มีอุณหภูมิเยือกแข็งและคลื่นลมแรง เกาะอัลคาทราซ จึงได้รับการพิจารณาให้ใช้เป็นที่คุมขังนักโทษ ในปี 1861 เกาะนี้ได้เป็นที่รองรับนักโทษจากสงครามกลางเมืองจากรัฐต่าง ๆ และผลพวงจากสงครามสเปน-อเมริกัน ในปี 1898 ทำให้จำนวนนักโทษเพิ่มขึ้นจาก 26 คน เป็น 450 คน จากนั้นในปี 1906 ได้เกิดแผ่นดินไหวในซานฟานซิสโก (ที่ทำลายเมืองนี้อย่างรุนแรง) บรรดานักโทษจึงถูกย้ายไปบนเกาะเพื่อความปลอดภัย ในปี 1912 มีการก่อสร้างคุกขนาดใหญ่ที่ใจกลางเกาะ และในปลายทศวรรษ 1920 อาคารสามชั้นนี้ก็เสร็จสมบูรณ์
กองทัพสหรัฐใช้เกาะอัลคาทราซมามากว่า 80 ปี คือจากปี 1850 จนถึงปี 1933 จากนั้นเกาะนี้ได้ย้ายไปอยู่ภายใต้การดูแลของกระทรวงยุติธรรมเพื่อใช้เป็นที่คุมขังนักโทษ รัฐบาลได้ใช้เป็นสถานที่ดัดสันดานที่มีระบบรักษาความปลอดภัยสูงสุด ปราศจากสิทธิพิเศษใด ๆ เพื่อจัดการกับบรรดานักโทษ และแสดงถึงประสิทธิภาพทางกฎหมายที่รัฐบาลต้องการลดคดีอาชญากรรมที่มีมากมาย ในช่วงปี 1920 และปี 1930
เกาะอัลคาทราซ ไม่ใช่ "เกาะแห่งความชั่วร้ายของอเมริกา" อย่างที่ปรากฏในหนังสือและภาพยนตร์ต่าง ๆ จำนวนนักโทษโดยเฉลี่ยประมาณคือ 260-275 คน (จำนวนนักโทษนี้ยังไม่ถึงปริมาณที่รองรับได้สูงสุด 336 คน ซึ่งนับได้ว่าจำนวนนักโทษของเกาะมีสัดส่วนน้อยกว่า 1% ของจำนวนนักโทษทั่วประเทศ) มีนักโทษมากมายถูกพิพากษาไว้ชีวิต และมีสภาพความเป็นอยู่ที่ดีกว่านักโทษที่อื่น (ยกตัวอย่างเช่น นักโทษหนึ่งคนต่อหนึ่งห้องขัง) ซึ่งมีนักโทษหลายคนขอย้ายไปอยู่ที่เกาะอัลคาทราซ
มาร์เชลโล ลิปปี  เกิดเมื่อวันที่ 12 เมษายน ค.ศ. 1948 เป็นผู้จัดการทีมฟุตบอลและอดีตนักฟุตบอล สร้างชื่อในฐานะผู้จัดการทีมที่ประสบความสำเร็จสูงสุดคนหนึ่งในโลกกับสโมสรยูเวนตุส เขานำทีมชาติอิตาลี คว้าแชมป์ฟุตบอลโลก ปี 2006
เจ้าพระยาโกษาธิบดี (เหล็ก)
เจ้าพระยาโกษาธิบดี นามเดิม เหล็ก เป็นบุตรคนโตของเจ้าแม่วัดดุสิต พระสนมชั้นเอกในสมเด็จพระนารายณ์มหาราช
เจ้าพระยาโกษาธิบดี มีนามเดิมว่า เหล็ก เกิดเมื่อปี พ.ศ. 2175 ในรัชสมัยสมเด็จพระเจ้าปราสาททอง มีน้องชาย 1 คน คือ เจ้าพระยาโกษาธิบดี (ปาน) และน้องสาว 1 คน ชื่อ แจ่ม แช่ม หรือ ฉ่ำ
เจ้าพระยาโกษาธิบดีและน้องชายต่างเป็นข้าหลวงคนสำคัญของสมเด็จพระนารายณ์มหาราช กล่าวคือ เมื่อกลุ่มขุนนางอาวุโสซึ่งเป็นกลุ่มที่ให้การช่วยเหลือให้สมเด็จพระนารายณ์ได้ขึ้นครองราชย์หมดอำนาจลง กลุ่มขุนนางหนุ่มซึ่งนำโดยท่านและน้องชายจึงขึ้นมามีอำนาจแทน ท่านได้เป็นแม่ทัพในการสงครามหลายครั้งในต้นแผ่นดินสมเด็จพระนารายณ์มหาราช
เจ้าพระยาโกษาธิบดีถึงแก่อสัญกรรมในปี พ.ศ. 2226 โดยถูกเฆี่ยนด้วยไม้หวายจนเสียใจและตรอมใจจนสิ้นชีวิต สาเหตุเพราะไม่เห็นด้วยกับการสร้างป้อมปราการ และมีบันทึกจากชาวฝรั่งเศสร่วมสมัยว่า เจ้าพระยาโกษาธิบดีรับสินบนเป็นเงิน 50 ชั่ง (ประมาณ 4,000 บาทเมื่อเทียบกับสมัยปัจจุบัน)
ละครโทรทัศน์อิงประวัติศาสตร์เรื่อง "บุพเพสันนิวาส" ออกฉายครั้งแรกทางสถานีโทรทัศน์ไทยทีวีสีช่อง 3 มีตัวละครหนึ่งชื่อ "โกษาเหล็ก" หรือ "เจ้าพระยาโกษาธิบดี" รับบทโดยสุรศักดิ์ ชัยอรรถ
โกษาปาน
หนังสือใช้แล้ว
เลขโดดตรวจสอบ
เลขโดดตรวจสอบ  คือรูปแบบหนึ่งของการตรวจสอบด้วยส่วนซ้ำซ้อน (redundancy check) เพื่อการตรวจหาความผิดพลาด เป็นตัวเลขหนึ่งหลักหรือมากกว่าซึ่งเทียบเท่าได้กับผลรวมตรวจสอบ (checksum) ซึ่งคำนวณมาจากตัวเลขหลักอื่น ๆ ในชุดหมายเลข เลขโดดตรวจสอบนิยมใช้กับรหัสตัวเลขหรือตัวอักษรขนาดยาว เช่น เลขในบัตรประจำตัวประชาชน บาร์โค้ด บัญชีเงินฝาก บัตรเครดิต และหมายเลขของการลงทะเบียนต่าง ๆ
การตรวจสอบว่าชุดหมายเลขหนึ่ง ๆ ถูกต้องหรือไม่ คือการคำนวณตามสูตรที่กำหนดไว้ ถ้าเลขที่คำนวณได้ตรงกับเลขโดดตรวจสอบ แสดงว่าเป็นชุดหมายเลขที่ถูกต้อง สามารถยอมรับได้ (แต่จะมีในระบบหรือไม่ก็เป็นอีกประเด็นหนึ่ง) ข้อดีของเลขโดดตรวจสอบคือ สามารถป้องกันการปลอมแปลงชุดหมายเลขได้ในระดับหนึ่ง สามารถทำให้เข้ากับมาตรฐานของระบบอื่น แต่ข้อเสียคือหากสูตรที่คำนวณไม่รัดกุมหรือถูกเผยแพร่ในแหล่งสาธารณะ และตัวเลขที่ใช้แทนเลขโดดตรวจสอบก็มีจำนวนจำกัด อาจทำให้สามารถคาดเดาได้และแกะสูตรได้โดยง่าย
เลขตรวจสอบ
ตัวเลขตรวจสอบ
โรงพยาบาลสมเด็จพระยุพราชปัว
โรงพยาบาลสมเด็จพระยุพราชปัว เป็นโรงพยาบาลสมเด็จพระยุพราช ขนาด 110 เตียง ตั้งอยู่ในพื้นที่อำเภอปัว จังหวัดน่าน เริ่มดำเนินการครั้งแรกเมื่อปี พ.ศ. 2514
โรงพยาบาลสมเด็จพระยุพราชปัว เริ่มดำเนินการครั้งแรกในปี พ.ศ. 2514 โดยจัดตั้งเป็น สถานีอนามัยชั้นหนึ่ง ประจำอำเภอปัว โรงพยาบาลสมเด็จพระยุพราชปัว ได้รับการขยายเป็นโรงพยาบาล ขนาด 60 เตียงในปี พ.ศ. 2526 และขนาด 90 เตียงในปี พ.ศ. 2538 และได้รับงบประมาณก่อสร้างอาคาร เพื่อขยายการให้บริการเรื่อยมา
พระเจ้าหลุยส์ที่ 17 แห่งฝรั่งเศส
เจ้าชาย หลุยส์-ชาร์ล แห่งฝรั่งเศส  หรือที่กลุ่มกษัตริย์นิยมในฝรั่งเศสนับถือเป็น พระเจ้าหลุยส์ที่ 17 แห่งฝรั่งเศส  และพระเจ้าหลุยส์ที่ 4 แห่งนาวาร์  ทรงเป็นกษัตริย์แห่งองค์ที่ 6 แห่งราชวงศ์บูร์บง ประสูติเมื่อวันที่ 27 มีนาคม พ.ศ. 2328 ณ เมืองแวร์ซายส์ โดยเป็นพระราชโอรสองค์ที่ 2 ใน พระเจ้าหลุยส์ที่ 16 แห่งฝรั่งเศส และพระนางมารี มารี อ็องตัวแน็ตแห่งออสเตรีย เมื่อแรกประสูตินั้น พระองค์มีพระอิสริยยศเป็นดยุคแห่งนอร์ม็องดี ต่อมาจึงได้ทรงดำรงพระยศเป็นโดแฟ็งแห่งเวียนนัวส์ (Dauphin de Viennois) ซึ่งเป็นตำแหน่งของรัชทายาทฝรั่งเศส และ "ปรินซ์รอแยลออฟฟรานซ์" (Prince Royal of France) ในปี พ.ศ. 2332 และ พ.ศ. 2334 ตามลำดับ
พระองค์ได้ทรงรับสืบทอดพระอิสริยยศ "พระมหากษัตริย์แห่งฝรั่งเศสและนาวาร์" เมื่อวันที่ 21 มกราคม พ.ศ. 2336 หลังจากที่พระราชบิดาทรงถูกคณะปฏิวัติสำเร็จโทษด้วยการตัดพระเศียรในวันนั้น ซึ่งพระองค์เองก็ทรงถูกคณะปฏิวัติคุมขังตราบจนเสด็จสวรรคตในวันที่ 8 มิถุนายน พ.ศ. 2338 โดยที่ไม่มีโอกาสจะได้ขึ้นครองราชสมบัติเยี่ยงกษัตริย์พระองค์อื่นแต่อย่างใด สิริรวมพระชนมายุได้ 10 พรรษาโดยโรควัณโรค แต่หลักฐานก็ยังไม่แน่ชัดเพราะว่า บางคน เล่ากันว่าพระองค์ได้มีสหายคนสนิทได้ลักลอบพาตัวพระองค์ออกนอกประเทศและไม่เปิดเผยนามที่แท้จริงของพระองค์โดยสมัยนั้นมีถึง 30 คนที่ปลอมตนเองว่าเป็นพระองค์
พระเจ้าหลุยส์ที่ 17
แมนโดลิน  เป็นเครื่องดนตรีตระกูลลูท มีสาย 4 คู่ (8 สาย) หรือ 6 คู่ (12 สาย) ตั้งเสียงเท่ากันเป็นคู่ มีลูกบิดคล้ายกีตาร์ใช้ในการตั้งเสียง และมีนม (Feat) รองรับสาย เวลาเล่นจะใช้นิ้วมือซ้ายจับตัวแมนโดลินและใช้มือขวาดีด ลักษณะการดีดคล้ายการดีดกีตาร์โดยใช้พิค (Pick) เสียงที่เกิดจากแมนโดลินมีความไพเราะเป็นเสียงที่มีคุณภาพ เร้าอารมณ์ได้ดีโดยเฉพาะอารมณ์โศกเศร้าเกี่ยวกับความรัก แมนโดลินมีถิ่นกำเนิดที่ประเทศอิตาลี เป็นเครื่องดนตรีที่ชาวอิตาเลียนนิยมแพร่หลายกัน ในปี ค.ศ. 1713 ได้มีผู้นำเอาแมนโดลินมาเล่นผสมในวงคอนเสิร์ตในประเทศอังกฤษ
คันธกุฏี
วุฒิภาวะ
วุฒิภาวะ  คือ ความสามารถในการยับยั้งชั่งใจหรือควบคุมอารมณ์ความต้องการของตนเอง ภาวะที่ได้รับการพัฒนาเต็มบริบูรณ์ ทำให้บุคคลมีคุณสมบัติ คุณภาพเต็มตัวในด้านบุคลิกภาพและพฤติกรรมด้านอารมณ์
ส่วนในภาษาไทย คำว่า '"วุฒิ" แปลว่า ภูมิรู้ ความเจริญ ความงอกงาม ความเป็นผู้ใหญ่ และคำว่า '"ภาวะ" แปลว่า ความมี ความเป็น ความปรากฏ' ฉะนั้นในความหมายของคำว่า วุฒิภาวะ พอสรุปได้ว่าคือ ความมี ความเป็น ความปรากฏ ที่เป็นภูมิรู้ ความเจริญ ความงอกงาม ความเป็นผู้ใหญ่ทางบุคลิกภาพและพฤติกรรม ทางอารมณ์
บลายธ์
ฮิโคซารุ
เขาตะเกียบ
เขาตะเกียบ เป็นเขาหินปูน ที่ตั้งยื่นออกไปในทะเล โดยเป็นสถานที่ชมวิวที่สามารถมองเห็นชายหาดหัวหิน จังหวัดประจวบคีรีขันธ์ จากโค้งหาดของ หาดตะเกียบ
เขาตะเกียบ อยู่ห่างจากตัวอำเภอหัวหินไปทางทิศใต้ประมาณ 14 กิโลเมตร มีทางแยกซ้ายมือจากถนนเพชรเกษมที่กิโลเมตร 221 เข้าไปประมาณ 500 เมตร โดยมีชุมชนเขาตะเกียบอยู่ก่อนถึงทางขึ้นเขา
เขาตะเกียบเป็นเขาที่ยื่นออกไปในทะเลมีโขดหินสวยงาม โดยมีวัดเขาตะเกียบตั้งอยู่บนเขา ซึ่งเป็นที่ประดิษฐานพระพุทธรูปปางห้ามญาติขนาดใหญ่ที่หันหน้าออกสู่ทะเล บนยอดเขามีทางเดินขึ้นไปสามารถชมทิวทัศน์ของท้องทะเลและตัวเมืองหัวหินได้อย่างชัดเจน ชายหาดเขาตะเกียบมีความยาวประมาณ 1.5 กิโลเมตร มีความลาดชันน้อย ทรายขาวละเอียด บริเวณชายหาดมีร้านอาหาร โรงแรม ที่พักและร้านจำหน่ายสินค้าจากชาวประมงและของทะเลแห้ง
สามารถขึ้นรถที่ตลาดฉัตรไชยหรือรถสองแถว ที่ติดป้าย ตะเกียบ-ตลาด หรือ ตุ๊กตุ๊ก ทั่วไป โดยจะบริการวิ่งระหว่างหัวหิน-เขาไกรลาส-เขาตะเกียบ หรือเดินทางด้วยรถยนต์ส่วนตัวได้
บี'เดย์
บี'เดย์  คือสตูดิโออัลบั้มลำดับที่ 3 ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน อัลบั้มนี้ออกจำหน่ายทั่วโลกเมื่อวันที่ 4 กันยายน พ.ศ. 2549 ซึ่งตรงกับวันเกิดอายุครบ 25 ปีของเธอพอดี อัลบั้มนี้ประสบความสำเร็จโดยเปิดตัวบนชาร์ตบิลบอร์ด 200ของสหรัฐอเมริกาในอันดับหนึ่ง ด้วยยอดขายในสัปดาห์แรกแรกกว่า 541,000 ชุด และเป็นอัลบั้มที่มียอดขายในสัปดาห์แรกสูงที่สุดในฐานะศิลปินเดี่ยว อัลบั้มนี้โนวส์ยังร่วมแต่งและโปรดิวซ์เพลงในอัลบั้มนี้ถึง 11 เพลงและร่วมด้วยทีมงานโปรดิวเซอร์และนักแต่งเพลงระดับซุปเปอร์สตาร์
สหพันธ์สาธารณรัฐยูโกสลาเวีย
อิเล็กทรอนิก อาตส์
อิเล็กทรอนิก อาตส์  เป็นบริษัทที่ผลิต พัฒนา และจัดจำหน่าย วิดีโอเกม ซอฟต์แวร์ ของสหรัฐอเมริกา โดยก่อตั้งบริษัทเมื่อวันที่ 28 พฤษภาคม พ.ศ. 2525 โดย ทริป เฮาว์กินซ์ อีเอเป็นบริษัทต้น ๆ ของการอุตสาหกรรมการผลิตเกมคอมพิวเตอร์ และเลื่อนขั้นขึ้นมาเป็นบริษัทในการสร้างและออกแบบเกม
โดยแรกเริ่ม อีเอเป็นผู้ผลิตพิมพ์จำหน่ายคอมพิวเตอร์เกม หลังจากนั้นต่อมาในปี พ.ศ. 2523 บริษัทเริ่มทำการพัฒนาผลิตภัณฑ์เกมในองค์กร และต่อมามีการเปิดตัวเกมสำหรับเครื่องเล่นวิดีโอเกมในปี พ.ศ. 2533 ต่อมา อีเอมีการเติบโตโดยการได้มาของนักพัฒนาที่มีผลงานความเร็จมากหน้าหลายตา ซึ่งทำให้อีเอเป็นบริษัทการผลิตวิดีโอเกมเพื่อเครื่องเล่นวิดีโอเกมยักษ์ใหญ่ที่สุดในโลก
ในปัจจุบัน นับได้ว่าอีเอประสบความสำเร็จในการผลิตสินค้าในประเภทของเกมกีฬาภายใต้ตราการค้าของ อีเอ สปอร์ต, เกมจากภาพยนตร์ดัง เช่น "แฮร์รี่ พอตเตอร์" และเกมประเภทระยะยาว เช่น "นีดฟอร์สปีด", "เมดอลด์ ออฟ ออนเนอร์", "เดอะซิมส์", "แบทเทิลฟิลด์" ภายหลังมีเกม "เบอร์นอท" และ "คอมมานด์ &amp; คองเคอร์" นอกจากนี้อีเอยังเป็นตัวแทนจำหน่าย "ร็อกแบนด์" วิดีโอเกม
พ.ศ. 2525–2534.
ในเดือน กุมภาพันธ์ ค.ศ. 1982 ทริป เฮาว์กินซ์ เตรียมการนัดพบกับ ดอน วาเลนไทน์ แห่ง ซีเควียร์ แคปปิทอลเพื่อสนทนาเรื่องการลงทุนสินทรัพย์ในธุรกิจใหม่ชื่อ "อเมซิ่น' ซอฟต์แวร์" วาเลนไทน์ได้สนับสนุนให้เฮาว์กินซ์ลาออกจากการดำรงตำแหน่งกรรมการบริหารสินค้าการตลอดในบริษัท แอปเปิล (บริษัท) และได้อนุญาตให้เฮาว์กินซ์ใช้พื่นที่สำรองของสำนักงาน ซีเควียร์ แคปปิทอล ในการเริ่มก่อตั้งบริษัท ในวันที่ 28 พฤษภาคม ค.ศ. 1982 ทริป เฮาว์กินซ์ ร่วมก่อตั้งบริษัทอย่างเป็นทางการกับการทุ่มเงินในการลงทุนกิจการนี้ประมาณ 200,000 ดอลลาร์สหรัฐ เจ็ดเดือนให้หลังในเดือน ธันวาคม ค.ศ. 1982 เฮาว์กินซ์ได้รับเม็ดเงินเป็นจำนวน 2 ล้านดอลลาร์สหรัฐจากบริษัทกองทุนเงินเพื่อกิจการ การลงทุนเช่น ซีเควียร์ แคปปิทอล เป็นต้น
แผนต้นฉบับร่างขึ้นโดยเฮาว์กินซ์เป็นส่วนมากในเดือนสิงหาคม พ.ศ. 2525 ในระวางนั้น เฮาว์กินซ์ได้ว่าจ้างพนักงานสองอัตราคือ เดฟ เอวานส์ และ แพท แมร์ริออท รับตำแหน่งผู้ประกอบการ ซึ่งแผนการตลาดได้ถูกกลั่นกรองอีกครั้งในเดือนกันยายน
และตีพิมพ์ใหม่อีกรอบในวันที่ 8 ตุลาคม พ.ศ. 2525 ระหว่างเดือนกันยายนและพฤศจิกายนอัตราพนักงานนับได้ 11 คน ในที่นี้รวม ทิม มอทท์ บิง กอร์ดอน, เดวิด เมย์นาร์ด, และ สตีฟ เฮยร์ มีการเจริญเติบโตเร็วกว่าสำนักงานที่ทาง ซีเควียร์ แคปปิทอลจัดหาให้ ต่อมาบริษัทย้ายสถานที่ใหม่ไปเป็นสำนักงาน ซาน มาติโอ ซึ่งตั้งอยู่ในทัศนียภาพของท่าจอดของสนามบิน ซานฟรานซิสโก ยอดบุคลากรมีอัตราการเติบโตมาขึ้นอย่างรวดเร็วนับได้เฉลี่ย 1983 ในจำนวนนี้รวม ดอน ดากโลว์, ริชาร์ด ฮิลลิแมน, สจ๊วต บอนน์, เดวิด การ์ดเนอร์ และ แนนซี่ ฟองค์
เฮาว์กินซ์ ตัดสินใจที่จะขายตรงสินค้ากับผู้ซื้อและการรวมกลุ่มของบริษัทครั้งนี้คือการบุกเบิกตราสินค้าประเภทเกม ซึ่งเรื่องนี้ทำให้ยอดการเติบโตพุ่งสูงอย่างเป็นที่หน้าท้าทายของวงการ ในขณะนั้นเม็ดเงินกำไรในปีแรกมีมูลค่า 5 ล้านดอลลาร์สหรัฐ และปีถัดมามียอดกำไรสูงถึง 11 ล้านดอลลาร์สหรัฐ อดีตประธาน แลล์รี่ โพรพซ์ เข้ามาดำรงในตำแหน่งรองประธานบริษัทในปี พ.ศ. 2507 ซึ่งเขาได้มีส่วนช่วยให้บริษัทมีการเติบโตที่ยั่งยืนและทำเป้าถึง 18 ล้านดอลลาร์สหรัฐ ในระยะเวลาสามปีเต็มการประสบความสำเร็จครั้งยิ่งใหญ่ในการทำยอดขายของผู้จัดทำเกมในสหรัฐอเมริกา เวลาถัดมาได้มีการย้ายไปที่สหราชอาณาจักรเพื่อเปิดตัวสำนักงานใหญ่ในทวีปยุโรป โดย เดวิด การ์ดเนอร์ และ มาร์ค ลีวิส กระทั่งถึงจุดที่อีเอแพร่ผลิตภัณฑ์และเกมจำนวนมากผ่านการแปลงเพื่ออัดข้อมูลลงในรูปแบบของตลับเทปคาสเซ็ท ซึ่งมีการดูแลกิจการในทวีปยุโรปโดยบริษัท เอริโอลาซอฟท์ ขณะเดียวกันบริษัทขนาดย่อยในเวลส์ ได้มีการใช้ชื่อ อิเล็กทรอนิก อาตส์ และ อิเล็กทรอนิก อาตส์ ได้รู้จักกันเป็นวงกว้างมากขึ้นอย่างชอบด้วยกฎหมายในสหราชอาณาจักรตั้งแต่ปี พ.ศ. 2540 ในชื่อของ อีเอโอ มีต้นแบบมาจากโลโก้ทรงเลขาคณิต ประกอบด้วย สี่เหลี่ยมจัตุรัส วงกลม และสามเหลี่ยม การยุติการค้าของบริษัทชนชาติเวลส์ในปี พ.ศ. 2540 ต่อมา ซึ่งทำให้ อิเล็กทรอนิก อาตส์ เข้าถือสิทธิ์ของชื่อนี้อย่างถูกต้อง
เฮาว์กินซ์ มีพึงพอใจในการใช้คำว่า อิเล็กทรอนิก และเจ้าพนักงานส่วนมากพิจารณากลุ่มคำ "อิเล็กโทรนิค อาร์ทิส" และ "อิเล็กโทรนิค อาร์ต" ขณะเดียวกันมีกลุ่มคนในบริษัทรวมทั้ง กอร์ดอนแนะนำการใช้ชื่อ "บลู ไลท์" ซึ่งอ้างอิงมาจากภาพยนตร์เรื่อง "ทรอน" ในการตอนที่กอร์ดอนและคนอื่นร่วมกันผลักดันชื่อ "อิเล็กโทรนิค อาร์ทิส" ซึ่งนายสตีฟ เฮยร์ มีอาการต่อต้านพร้อมกับกล่าวว่า "พวกเราไม่ใช่จิตกรหรือศิลปิน มันหมายถึงผู้พัฒนาคนที่อีเอจะเลือกเกมมาออกมาแพร่ตลาด" ซึ่งคำอธิบายนี้ทำให้ทัศนคติของชื่อ "อิเล็กทรอนิก อาตส์" เป็นที่เอกฉันท์ในการอนุญาตใช้อย่างเป็นทางการ
พ.ศ. 2534–2555.
ปัจจุบันอีเอมีก่อตั้งสำนักงานใหญ่อยู่ที่ เรดวูดส์ ชอรส์ อยู่ในบริเวณใกล้เคียงกับ เรดวูดส์ ซิตี้ รัฐแคลิฟอร์เนีย จากการถอนตัวของ ทริป ฮาว์กินซ์ ซึ่ง แลล์รี่ โพรพซ์ เข้ารับตำแหน่งต่อในการการควบคุมและบริหารอยู่ในระดับที่ประสบความสำเร็จ นายโพรพซ์ พิจารณาตัวของเขาเองว่าเป็นผู้ชายที่มีกฎระเบียบในการปฏิบัติ เขาปฏิเสธการทำตามของ บริษัทเทค ทู อินเทอแรคทีฟ ซึ่งเป็นบริษัทที่มีการทำงานร่วมกัน ในการทำเกมชื่อ แกรนด์เธฟต์ออโต ที่จัดอยู่ในประเภท เอ็ม เรท ซึ่งหมายถึงประเภทของเกมที่ไม่เหมาะสมกับผู้มีอายุต่ำกว่าสิบเจ็ดปี ซึ่งประกอบไปด้วยภาพ เสียงและข้อมูลที่รุนแรงและอาจจะปะปนเรื่องของเพศ ต่อมาแกรนด์เธฟต์ออโตกลายเป็นเกมที่มีอำนาจครอบงำต่อสถิประชากรจำนวนมาก ตั้งแต่ปี พ.ศ. 2543 ถึง 2546 ผลที่ตามมาคือ นาย โพรบส์ ออกมาวิจารณ์อย่างหนักกับนักวิเคราะห์ของ วอล์ลสตรีท คนที่เชื่อว่าเป็นเพราะนโยบายนี้ หลักทรัพย์ของบริษัทอีเอจึงมียอดราคาที่ต่ำกว่ามูลค่าที่ควรจะเป็น ต่อมาในเดือน มีนาคม พ.ศ. 2548 อีเลคโทรนิค อาร์ต ตีพิมพ์เอกสารแสดงผลกำไรที่ออกมาว่ากล่าวเรื่องการขาดแคลนอุปกรณ์อิเล็กทรอนิกส์ และการขายสินค้าได้ต่ำกว่าเป้า
โรงเรียนอุตรดิตถ์ดรุณี
โรงเรียนอุตรดิตถ์ดรุณี เป็นสถานศึกษาที่เคยได้รับรางวัลโรงเรียนพระราชทานประเภทโรงเรียนมัธยมศึกษาขนาดใหญ่ ปัจจุบันโรงเรียนแบ่งการเปิดการสอนเป็น ระดับมัธยมศึกษาตอนต้นเปิดสอนเฉพาะหญิง (หญิงล้วน) ส่วนมัธยมศึกษาตอนปลายเปิดสอนแบบ "สหศึกษา"
โรงเรียนอุตรดิตถ์ดรุณีในปัจจุบันจัดเป็นสถานมัธยมศึกษาขนาดใหญ่ และเป็นส่วนราชการในบังคับของสำนักงานเขตพื้นที่การศึกษาอุตรดิตถ์ เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ มีสถานะเป็นนิติบุคคลตามกฎหมายว่าด้วยระเบียบบริหารราชการกระทรวงศึกษาธิการ
โรงเรียนอุตรดิตถ์ดรุณี ก่อตั้งเมื่อปี พ.ศ. 2463 ณ หมู่บ้านคอวัง ตำบลท่าอิฐ อำเภอเมือง จังหวัดอุตรดิตถ์ เดิมชื่อ “โรงเรียนจันทร์นารีประคอง
ปี พ.ศ. 2471 ได้ย้ายโรงเรียนจากหมู่บ้านคอวังไปใช้อาคารและสถานที่ของกรมทหารม้าซึ่งปัจจุบันเป็นที่ตั้งของโรงเรียนอนุบาลอุตรดิตถ์และได้เปลี่ยนชื่อโรงเรียนใหม่อีกครั้ง ชื่อ “โรงเรียนสตรีประจำจังหวัดอุตรดิตถ์” เปิดสอนในระดับชั้นมัธยมศึกษารับเฉพาะนักเรียนหญิงเท่านั้น ดำเนินการสอนอยู่ ณ สถานที่แห่งนี้เป็นเวลา 31 ปี
พ.ศ. 2502 ได้ย้ายโรงเรียนอีกเป็นครั้งที่ 3 มาอยู่ที่ถนนประชานิมิตร ตำบลท่าอิฐ ซึ่งเป็นสถานที่ตั้งโรงเรียนในปัจจุบัน เพราะสถานที่เดิมคับแคบ ตั้งแต่วันที่ 24 มิถุนายน 2502 เป็นต้นมา บนเนื้อที่ 28 ไร่ 3 งาน 45 ตารางวา
พ.ศ. 2505 ได้เปลี่ยนชื่อโรงเรียนเป็น “โรงเรียนอุตรดิตถ์ดรุณี” และเริ่มเปิดสอนในระดับชั้นมัธยมศึกษาตอนปลาย (แผนกวิทยาศาสตร์) ซึ่งรับนักเรียนชายเข้าศึกษาต่อในระดับชั้นมัธยมศึกษาตอนปลายด้วย
พ.ศ. 2522 ได้รับโอนที่ดินราชพัสดุจากศาลจังหวัดอุตรดิตถ์ ซึ่งเป็นพื้นที่ติดกับโรงเรียนอุตรดิตถ์ดรุณี จำนวน 15 ไร่ (บริเวณที่ก่อสร้างอาคาร 5 หอประชุมโรงอาหาร และศูนย์กีฬาในปัจจุบัน) จึงทำให้โรงเรียนมีพื้นที่เพิ่มขึ้นเป็น 43 ไร่ 21.5 ตารางวา โรงเรียนอุตรดิตถ์ดรุณี ได้รับงบประมาณก่อสร้างอาคารเรียน อาคารประกอบ สาธารณูปการ ครุภัณฑ์ประกอบห้อง และครุภัณฑ์ที่ใช้ในการเรียนการสอนจากส่วนราชการในสังกัดกระทรวงศึกษาธิการ ตามลำดับ
พ.ศ. 2546 คือตั้งแต่วันที่ 7 กรกฎาคม 2546 ได้โอนมาสังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาอุตรดิตถ์ เขต 1 รับผิดชอบการจัดการเรียนการสอนช่วงชั้นที่ 3 (ชั้นมัธยมศึกษาปีที่ 1-3) และช่วงชั้นที่ 4 (ชั้นมัธยมศึกษาปีที่ 4-6)
รายชื่อการ์ตูน ของดิสนีย์ที่ทำลงแผ่น
เทวาธิปไตย
เทวาธิปไตย  คือระบอบการปกครองที่มีพระเจ้าหรือเทพเป็นประมุข หรือในความหมายกว้าง ๆ คือระบอบการปกครองที่รัฐปกครองโดยอำนาจจากเทพ (divine guidance) หรือโดยผู้ที่ถือกันว่าได้รับอำนาจหรือการดลใจโดยตรงจากเทพ ในภาษากรีกคอยนี (Koine Greek) หรือภาษากรีกสามัญคำว่า “theocracy” มาจากคำว่า “kra′tos” โดย “the.os” หรือ “ปกครองโดยพระเจ้า” สำหรับผู้มีความศรัทธาแล้วระบบนี้ก็เป็นระบอบการปกครองที่ใช้อำนาจจากเทพในการปกครองมวลมนุษย์ในโลก ไม่โดยผู้ที่เป็นเทพกลับชาติมาเกิด (incarnation) ก็มักจะโดยผู้แทนของศาสนจักรที่มีอำนาจเหนืออาณาจักร รัฐบาลที่ปกครองโดยระบบเทวาธิปไตยปกครองโดยเทพธรรมนูญ (theonomy)
ระบอบเทวาธิปไตยควรจะแยกจากระบบการปกครองอื่น ๆ ที่มีศาสนาประจำชาติ (state religion) หรือรัฐบาลที่มีอิทธิพลจากเทวปรัชญาหรือศีลธรรม หรือระบบราชาธิปไตยที่ปกครอง “โดยพระคุณของพระเจ้า” (By the Grace of God)
เทวาธิปไตยอาจจะเป็นระบบการปกครองเดี่ยวที่ฐานันดรระดับต่าง ๆ ของรัฐบาลที่ปกครองโดยฝ่ายอาณาจักรเป็นฐานันดรระดับเดียวกันกับที่ใช้ในการปกครองในศาสนจักร หรืออาจจะแบ่งเป็นสองระบบที่แยกฐานันดรระหว่างอาณาจักรและศาสนจักร
การปกครองเทวาธิปไตยเป็นระบบที่ใช้ในหลายศาสนาที่ได้แก่ ศาสนาขงจื๊อ ศาสนายูดาห์ ศาสนาอิสลาม ศาสนาฮินดู พุทธศาสนาบางนิกายเช่นทะไลลามะ และ คริสต์ศาสนาบางนิกายที่รวมทั้งโรมันคาทอลิก อีสเทิร์นออร์ทอดอกซ์ โปรเตสแตนต์ และมอร์มอน
ตัวอย่างของการปกครองระบบเทวาธิปไตยของคริสต์ศาสนาก็ได้แก่การปกครองของจักรวรรดิไบแซนไทน์ระหว่าง ค.ศ. 330 ถึง ค.ศ. 1453 และของจักรวรรดิการอแล็งเฌียงระหว่าง ค.ศ. 800 ถึง ค.ศ. 888 หรือในปัจจุบันในการปกครองของรัฐพระสันตะปาปาที่มีพระสันตะปาปาผู้ถือกันว่าเป็นผู้แทนของพระเจ้าบนโลกมนุษย์
สมันตัปปาสาทิกา
อักษรเรดยัง
บริเวณปาเลสไตน์
Palestinian region
อิเล็กทรอนิกส์ อาร์ท
ไกรศร แสงอนันท์ หรือ ไกรศร ลีละเมฆินทร์ เป็นนักแสดงชาวไทย
เป็นบุตรของนายสะอาด และนางมยุรี ลีละเมฆินทร์ มีพี่น้อง 6 คน เข้าสู่วงการบันเทิงขณะกำลังศึกษาอยู่ที่คณะรัฐศาสตร์ มหาวิทยาลัยรามคำแหง โดยการชักนำของผู้กำกับภาพยนตร์ "อนันต์ นนทชัย" โดยคำว่าอนันต์ในแสงอนันต์มาจากชื่อของ "อนันต์ นนทชัย" มีผลงานการแสดงราวปี พ.ศ. 2522-2527 โดยแสดงเรื่อง "รักนอกตำรา" คู่กับ เนาวรัตน์ ยุกตะนันท์ เป็นเรื่องแรก
ในปี พ.ศ. 2527 ได้จดทะเบียนสมรสกับพุ่มพวง ดวงจันทร์ นักร้องเพลงลูกทุ่งชื่อดัง มีบุตรกับพุ่มพวงคือ สรภพ ลีละเมฆินทร์ ซึ่งเคยมีผลงานเพลงกับค่ายแกรมมีโกลด์ 1 ชุด
หลังจากที่พุ่มพวงเสียชีวิตในปี พ.ศ. 2535 ไกรสรและญาติของพุ่มพวงเกิดความขัดแย้งกันอย่างหนัก เรื่องมรดกและการแบ่งทรัพย์สินของพุ่มพวง ดวงจันทร์ สุดท้ายศาลได้สั่งให้ไกรสรและมารดาของพุ่มพวงเป็นผู้จัดการมรดกร่วมกัน ดูแลทรัพย์สินคนละส่วน หากพบว่าสมบัติใดพบหลังการแบ่งแล้ว จะยกให้สรภพลูกชายเพียงผู้เดียว
ไกรสรพาลูกไปศึกษาที่รัฐแคลิฟอร์เนีย สหรัฐอเมริกา เป็นเวลา 6 ปี จากนั้นกลับมาประเทศไทยในปี พ.ศ. 2547 ต่อมาในปี พ.ศ. 2551 ได้ออกรายการตีสิบพร้อมกับลูกชาย ดำเนินรายการโดยวิทวัส สุนทรวิเนตร์ มีเรทติ้งต่อเนื่องหลายสัปดาห์ เนื้อหาในรายการมีการโต้เถียงระหว่างไกรสรและลูกชายต่อกรณีการหนีออกจากบ้านของลูกชาย
กลางเดือนมิถุนายน 2552 นายสรภพ ลูกชายอุปสมบทให้พุ่มพวง โดยในวันครบรอบการเสียชีวิตของพุ่มพวง พระสรภพเกิดความขัดแย้งอย่างรุนแรงกับไกรสรและญาติของคุณพุ่มพวง โดยหลังสึกก้มกราบพื้นขอโทษครอบครัวกับเหตุการณ์ที่ผ่านมา พร้อมขอร้องพ่อให้ปล่อยตนไป ต่อมา 22 มิถุนายน นายไกรสรเปิดเผยว่าตัดสินใจฟ้องร้องคดีหมิ่นประมาทลูกชายตัวเอง
นอกจากนี้ไกรสร แสงอนันต์ ยังเคยเป็นประธานกลุ่มเชียงใหม่อารยะ แต่หลังจากมีเรื่องขัดแย้งกับลูกชายจึงลาออกจากการเป็นประธานกลุ่มเชียงใหม่อารยะ เมื่อ 23 มิถุนายน พ.ศ. 2552
Teutonic Order
ไกรสร ลีละเมฆินทร์
ลัทธิทิวโทนิค
อาคารแห่งหนังสือ
อาคารแห่งหนังสือ ( Heikhal HaSefer), เป็นปีกหนึ่งของพิพิธภัณฑ์อิสราเอลที่ใกล้กับบริเวณเมืองเยรูซาเลมฝั่งตะวันตก สถานที่แห่งนี้ได้เก็บรักษาม้วนหนังสือแห่งทะเลสาบเดดซี ซึ่งได้ถูกค้นพบระหว่างปี พ.ศ. 2490 - 2499 ในถ้ำ 11 แห่ง ในเมืองคุมรานทางตะวันตกเฉียงเหนือของทะเลสาบเดดซี
แผนการสร้างอาคารได้มีการวางแผนระยะเวลาการสร้าง 7 ปีซึ่งได้เริ่มต้นสร้างในปี พ.ศ. 2508 โดยได้รับเงินสนับสนุนจากครอบครัวของเดวิด ซามูเอล ก็อทเท็สแมน ผู้อพยพชาวฮังการี ซึ่งได้ซื้อม้วนหนังสือแห่งทะเลสาบเดดซีให้เป็นของขวัญแก่ประเทศอิสราเอล หนึ่งในบรรดาสถาปนิก ฟิลลิป บาร์ตอส (2453-2548) ได้แต่งงานกับเซเลสเท รูธ &lt;br&gt;ก็อทเท็สแมน ซึ่งเป็นลูกสาวของก็อทเท็สแมน ยังมีเกเซอร์ เฮลเลอร์ สถาปนิกที่ได้ออกแบบอาคารสำคัญหลายหลังในประเทศอิสราเอล เขาได้แต่งงานกับอลิส แฮมเมอร์ ซึ่งพี่สาวของเธอเป็นหัวหน้าธนาคารแห่งอิสราเอล เธอยังเป็นลูกสาวของหัวหน้ารับบี ของเมืองบูดาเปสต์ ประเทศฮังการี
แรกเริ่มสถาปนิกชาวอิสราเอลได้คัดค้านอย่างหนักต่อการที่มีสถาปนิกที่ไม่ใช่ชาวอิสราเอลเข้ามาร่วมออกแบบ และเฟรเดอริก จอห์น คีเอสเลอร์ ยังไม่สำเร็จการศึกษาสถาปนิกในเวียนนา ประเทศออสเตรีย และเบอร์ลิน ประเทศเยอรมนี (ทั้งที่ได้จบการศึกษา ณ นิวยอร์ก ประเทศสหรัฐอเมริกา) และยังไม่เคยออกแบบอาคารใดๆ เลย อย่างไรก็ตามก็อทเท็สแมน ก็ได้จ้างเขาในต้นปี พ.ศ. 2498
อาคารได้สร้างเป็นโดมสีขาว ครอบคลุมพื้นที่ 2 ใน 3 ของอาคารที่อยู่ใต้ดิน ซึ่งได้สะท้อนกับสระน้ำที่อยู่บริเวณรอบข้าง ข้ามจากโดมสีขาวก็จะพบกำแพงสีดำที่ทำด้วยหินบะซอลต์ สีและรูปร่างของโดมได้แนวคิดมาจากจินตนาการในม้วนหนังสือที่กล่าวกับสงครามระหว่างบุตรแห่งแสงสว่างกับบุตรแห่งความมืด โดยโดมสีขาวแสดงถึงบุตรแห่งแสงสว่าง และกำแพงสีดำแสดงถึงบุตรแห่งความมืด
เนื่องจากความเบาะบางของม้วนหนังสือทำให้เป็นไปไม่ได้ที่จะสามารถจัดแสดงได้ตลอดเวลา โดยม้วนหนังสือจะถูกจัดแสดงประมาณ 3-6 เดือน หลังจากนั้นจะนำไปเก็บในโรงเก็บพิเศษที่ป้องกันม้วนหนังสือเป็นอย่างดีจากแสง
พิพิธภัณฑ์ยังได้จัดแสดงเอกสารต้นฉบับโบราณรวมถึงอเลปโป โคเด็กซ์ซึ่งเป็นสำเนาการเขียนพระคัมภีร์ในภาษาฮีบรู โดมที่มีลักษณะโดดเด่นได้ถูกใช้เป็นฉากในการถ่ายทำภาพยนตร์แนววิทยาศาสตร์หลายๆ เรื่อง
เซียนเกมรักขอเป็นเทพนักจีบ
เซียนเกมรักขอเป็นเทพนักจีบ   เป็นการ์ตูนญี่ปุ่นแนวตลกและโรแมนติค แต่งเรื่องและวาดภาพโดย ทะมิกิ วะกะกิ มีรูปแบบการดำเนินเรื่องที่ค่อนข้างแตกต่างไปจากมังงะทั่วไป โดยการดึงให้โอตาคุได้มีความสัมพันธ์กับหญิงสาวที่ไม่ใช่ตัวการ์ตูน แต่แตกต่างจากแชตรักหนุ่มรถไฟโดยสิ้นเชิง
ปัจจุบันเซียนเกมรักขอเป็นเทพนักจีบได้ดำเนินเรื่องตามมังงะจนจบบริบูรณ์แล้ว รวมเล่มทั้งหมด 26 เล่มจบ จำนวนตอน 268 ตอน (ไม่นับตอนแทรก และหน้าแถม) นวนิยาย 2 เล่ม และทำเป็นแอนิเมชันฉายทางโทรทัศน์ในญี่ปุ่น 3 ภาค
คัตสึรากิ เคย์มะ โอตาคุหนุ่มผู้มีฉายา "เทพตกหญิง" ผู้ซึ่งไม่เคยปล่อยสาวๆ ในเกมจีบสาวรอดมือไปได้แม้แต่คนเดียว ได้รับอีเมลร้องขอให้ช่วยผูกมัดหัวใจของสาวจริงๆ จากโดคุโร่ หัวหน้าสาขาของกองกำลังเก็บวิญญาณ แต่เขาเข้าใจผิดว่า เป็นอีเมลท้าทายความสามารถในเกมจีบสาวของเขา การที่เขากดตกลงตอบรับอีเมลฉบับนั้น ทำให้เขาถูกผูกพันธสัญญากับ เอลิเซีย เดอ ลูท อิม่า และต้องคอยใช้ความรัก ผูกมัดจิตใจหญิงสาวที่มีตัวตนจริงๆ เพื่อล่า "วิญญาณที่หนีจากนรก" หรือ "คาเคทามะ" และมาสิงในหญิงสาวคนนั้นๆ ที่มีช่องว่างหรือปัญหาในใจที่เป็นช่องทางในการสถิตย์ของวิญญาณร้าย ซึ่งถ้าเคย์มะไม่ทำ เขากับเอลิเซีย จะหัวหลุดจากบ่าทันที
ตัวเอกของเรื่อง มีฉายา "เทพตกหญิง" และ "เทพแห่งเกม" เขาสามารถเล่นเกมใดๆ ให้ชนะได้ แม้ว่าเกมนั้นๆเขาจะพึ่งเคยเล่นเป็นครั้งแรก หรือเกมนั้นจะดูไม่เหมาะกับเขาเลยก็ตาม ขอเพียงให้เขาได้เล่นเกม แต่เกมที่เขาถนัดที่สุดเห็นจะเป็น "เกมจีบสาว" ที่เขาสามารถเคลียร์ได้แน่นอนไม่มีพลาดจับพลัดจับผลูมาเป็นผู้ตามล่าวิญญาณที่หนีจากนรกคู่กับเอลิเซีย เพราะเมลล์เนื้อหากำกวมของหัวหน้าสาขาโดคุโร่
ปีศาจสาวจากนรกที่ถูกส่งมาช่วยเหลือเคย์มะในการจับวิญญาณที่หนีจากนรก ดูผิวเผินเป็นคนที่ไม่ได้เรื่อง เอ๋อ ป้ำๆเป๋อๆ แต่ก็เอาการเอางานเอาเรื่องเหมือนกัน ผ้าคลุมของเธอมีความสามารถในการเปลี่ยนรูปร่างทางกายภาพได้
แมคโคร
บริเวณบอลติค
Baltic region
รัฐนักรบครูเสด